
Către,

Federația Română a Jurnaliștilor MEDIASIND


Federația Europeană a Jurnaliștilor


Federația Internațională a Jurnaliștilor


Sindicatul Liber al Salariaților din Regia Autonomă „Monitorul Oficial”, organizaţie cu personalitate juridică, dobândită prin Sentinţa civilă nr. 10.555/05.06.2012 a Judecătoriei Sector 1, București, reprezentativă la nivelul RA Monitorul Oficial, afiliată cu drepturi depline la Federația Română a Jurnaliștilor MediaSind,

PROTESTEAZĂ


faţă de măsura abuzivă de desfacere a contractului individual de muncă a            dlui Adrian Moise, reprezentantul salariaţilor în Consiliul de administraţie al Societăţii Române de Radiodifuziune (SRR) şi preşedinte al Sindicatului Unit al Salariaţilor – Radio România, considerând că aceasta se face cu încălcarea gravă a principiilor consfinţite de Constituţia României, de Legea nr. 53/2003 – Codul muncii și de Legea dialogului social nr. 62/2011. De asemenea, protestăm și împotriva spargerii sediului Sindicatului unit al Salariaților, în data de 22 aprilie 2013.

Sindicatul Liber al Salariaților din Regia Autonomă „Monitorul Oficial”
SE SOLIDARIZEAZĂ

cu vicepreşedintele Federaţiei Române a Jurnaliştilor MediaSind, dl Adrian Moise, membrii de sindicat fiind deplin încredinţaţi de integritatea morală şi de profesionalismul cu care acesta a apărat drepturile şi a promovat interesele de ordin economic, social şi profesional ale salariaţilor, atât în cadrul SRR, în calitate de lider sindical, cât şi în cadrul altor societăţi din mediul public şi cel privat, în virtutea mandatului său de vicepreşedinte al FRJ MediaSind.


Sindicatul Liber al Salariaților din Regia Autonomă „Monitorul Oficial” îl va sprijini pe dl Adrian Moise, susţinând orice acţiune pe care o va întreprinde în vederea soluţionării acestei regretabile situaţii.

Preşedinte,                     

                   Georgeta Stoica

